Dragi roditelji,
[bookmark: _GoBack]Zajedničku igru pretvorite u bogato iskustvo putem kojeg će vaše dijete stjecati nova znanja, vještine i kompetencije!

ŠARENI NAKIT OD SLAMKI
Potreban materijal: šarene slamke, škarice, deblji konac, ukrasna traka, špagica
Izrada nakita je korisna i zabavna aktivnost. Uzimanje sitnih dijelova potrebnih za izradu 
nakita imaju važnu ulogu u razvoju fine motorike šake, a provlačenjem konca kroz rupe na 
slamčicama dijete vježba bilateralnu kordinaciju. 
Opis aktivnosti: Dijete u posudicu izreže slamčice na manje komadiće. Izrezane slamčice 
dijete niže na ukrasnu traku, špagicu, konac i tako izrađuje nakit za sebe i članove obitelji.

CRTAMO, PIŠEMO NA PALENTI
Potreban materijal: plastična kutija/lim, palenta, igračke/materijali po želji, 
predlošci za crtanje/pisanje
Opis aktivnosti: u kutiju stavite palente oko 2-3 cm.
Izuzetno dobra aktivnost za razvoj motorike je pisanje u palenti. Djetetu na prazan 
papir iscrtati različite linije (ravna, valovita, spiralna, isprekidana – neka svaka linija bude na 
zasebnom papiru) te mu ponuditi pokraj palente. Dijete neka izabere „zadatak“ te proba isto 
precrtati u palenti. Na predložak potom možete napisati slova, brojke, oblike, riječi... Osim 
navedenog, djeci je izuzetno zanimljivo i crtanje po slobodnom izboru u palenti. 


IZRADA DOMAĆEG PLASTELINA 
1 čaša brašna
1/2 čaše soli
1/2 žlice limunske kiseline
1/2 žlice ulja
1 čaša vode (ili 3/4 čaše vode ako se želi dobiti tvrđi plastelin)
jestive boje za kolače



Priprema:
U manjoj posudi pomiješajte brašno, sol i limunsku kiselinu. Miješajte pjenjačom i polako ulijevajte vodu i ulje sve dok se masa ne ujednači. Tada dodajte i jestivu boju po želji i dobro promiješajte (već nekoliko kapi obojat će masu).Premjestite posudu na vatru pa kuhačom miješajte i kuhajte masu oko 1 min odnosno tako dugo dok ne postane pregusta za miješanje. Tada ju istresite na radnu površinu i rukama još dobro izmijesite dok plastelin ne postane sjajan. Oprezno, jer je masa dosta vruća Plastelin malo rashladite i to je to – spreman je za upotrebu!
(Izvor recepta: httpts://recipeci.com)










